J e g y z ő k ö n y v

**Készült:** a Bezenye Községi Önkormányzat Képviselő-testületének 2024. február 13. napján 17:00 órakor az önkormányzat tanácstermében megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 17:09 órakor megnyitja. Megállapítja, hogy az ülés nem határozatképes, mivel a 7 megválasztott képviselőből 3 fő van jelen. Antonovich Gáspár, Nusser Györgyné, Kammerhofer Lívia képviselők a polgármesternek jelezték, hogy nem tudnak az ülésen részt venni. Szakos Géza képviselőtől jelzés nem érkezett, ezért a polgármester bízik benne, hogy megérkezik.

A polgármester az ülés jegyzőkönyvének hitelesítésére Hiltser Mátyás képviselőt kéri fel.

A polgármester javaslatával a megjelent képviselők egyetértenek.

Márkus Erika polgármester elmondja, hogy halaszthatatlan ügyekben kellett volna döntést hoznia a Képviselő-testületnek. A napirendi pontok között szerepel a költségvetés és a Mosonmagyaróvári Térségi Társulás tagdíjára vonatkozó előterjesztés.

Az ülés megtartását 17:10 órakor 15 percre elhalasztja.

A polgármester 17:25 perckor megállapítja, hogy a képviselő-testület még mindig nem határozatképes. Az ülés megtartását újabb 15 percre elhalasztja.

A polgármester 17:40 perckor elmondja, hogy az SzMSz 21.§ (3) bekezdése szerint járt el az ülés levezetése során. Megállapítja, hogy a képviselő-testület nem határozatképes. Megköszöni a megjelenteknek a részvételt, és az ülést bezárja.

k.m.f.

**Márkus Erika Wiegerné Mészáros Erika**

polgármester jegyző

Jegyzőkönyv hitelesítő:

**Hiltser Mátyás**

jegyzőkönyv hitelesítő